ai4bharat/Pralekha huggingface dataset:
প্রধানমন্ত্রীরদপ্তর
শ্রী আনন্দ শঙ্কর পান্ডের প্রয়াণে প্রধানমন্ত্রীর শোকপ্রকাশ
নতুন দিল্লি, ১১ নভেম্বর, ২০২১
বিশিষ্ট লেখক ও বুদ্ধিজীবী শ্রী আনন্দ শঙ্কর পান্ডে-জির প্রয়াণে প্রধানমন্ত্রী শ্রী নরেন্দ্র মোদী শোকপ্রকাশ করেছেন।
একাধিক ট্যুইটে প্রধানমন্ত্রী বলেছেন, "শ্রী আনন্দ শঙ্কর পান্ডেজি ছিলেন এক বিশিষ্ট লেখক ও প্রখর বুদ্ধিজীবী, যিনি ইতিহাস, জননীতি, আধ্যাত্মিকতার বিষয়ে বিস্তারিত ভাবে লিখেছেন। ভারতের অগ্রগতির প্রতি ছিল তাঁর বিশেষ আগ্রহ। বিশ্ব হিন্দু পরিষদে তিনি সক্রিয় ভাবে যুক্ত ছিলেন এবং সমাজ সেবায় নিরলস কাজ করেছেন। তাঁর প্রয়াণে দুঃখিত।
শ্রী আনন্দ শঙ্কর পান্ডে-জির সঙ্গে আমার বেশ কয়েকবার মত বিনিময়ের কথা মনে পড়ছে। মহান স্বাধীনতা সংগ্রামীদের সঙ্গে তাঁর কথাবার্তা এবং বিভিন্ন বিষয়ে তাঁর অন্তর্দৃষ্টির কথা শুনে প্রসন্ন হতাম। তাঁর পরিবারের সঙ্গে কথা বলেছি এবং সমবেদনা জানিয়েছি। ওম শান্তি।"
CG/BD/AS/
(
আদিবাসীবিষয়কমন্ত্রক
ভারতের আদিবাসী সমবায় বিপণন ফেডারেশন, ট্রাইফেড, নকশার ক্রমবিকাশ এবং কারিগরদের দক্ষতা বৃদ্ধির লক্ষ্যে ক্র্যাফট ভিলেজের সঙ্গে চুক্তি স্বাক্ষর করেছে
নতুন দিল্লি, ১৭ মার্চ, ২০২১
আদিবাসীদের জীবন ও জীবিকা নির্বাহ এবং তাদের ক্ষমতায়নের লক্ষ্যে ভারতের আদিবাসী সমবায় বিপণন ফেডারেশন বিভিন্ন সংস্থার সাথে যোগাযোগ অব্যাহত রেখেছে। সেই লক্ষ্যেই ফেডারেশনের পক্ষ থেকে একটি ক্র্যাফট ভিলেজের সঙ্গে চুক্তি স্বাক্ষরিত হয়েছে।
ভারতের আদিবাসী সমবায় বিপণন ফেডারেশানের কার্য নির্বাহী পরিচালক শ্রী অনুপম ত্রিবেদি এবং ওই ক্রাফট ভিলেজের প্রতিষ্ঠাতা শ্রীমতি ইতি ত্যাগির মধ্যে এই চুক্তি সম্পাদিত হয়েছে।
আদিবাসী সম্প্রদায়ের উন্নয়নে দুটি সংস্থা যৌথভাবে কাজ করবে বলে জানানো হয়েছে।
বিজ্ঞানওপ্রযুক্তিমন্ত্রক
বৃহৎ নক্ষত্র গঠনের পিছনে ক্ষুদ্র ছায়াপথের ক্ষয়ের রহস্যের কারণ খুঁজে বের করেছেন অ্যারিজ-এর জ্যোর্তিবিজ্ঞানীরা
নয়াদিল্লী, ২৪ আগস্ট, ২০২০
আমাদের নিজস্ব ছায়াপথ আকাশগঙ্গার থেকেও এই বিশ্ব ব্রহ্মান্ডে আরও ছোট ছোট ছায়াপথ রয়েছে। এই ছোট ছোট ছায়াপথগুলি অত্যন্ত ধীরে ধীরে নক্ষত্র গঠনের দিকে এগিয়ে যায়। কোন কোন ক্ষুদ্র ছায়াপথ তাদের থেকে ১০-১০০ গুন বড় নতুন নক্ষত্র তৈরি করে। এগুলি গঠিত হতে কোটি কোটি বছর লেগে যায়। বিজ্ঞানীরা ভারতের ২টি টেলিস্কোপ দিয়ে এই ছায়াপথগুলির বৈশিষ্ট্য সম্পর্কে বেশকিছু ধারণা পেয়েছেন। তাঁরা দেখেছেন, এই ছায়াপথগুলিতে হাইড্রোজেনের বিন্যাস চূড়ান্ত অসম অবস্থায় রয়েছে।
বিজ্ঞান ও প্রযুক্ত দপ্তরের স্বায়ত্ত্বশাসিত সংস্থা আর্যভট্ট রিসার্চ ইন্সটিটিউট অফ অবজারভেশনাল সায়েন্সেস -এর জোর্তিবিজ্ঞানী ডঃ অমিতেশ ওমর এবং তাঁর প্রাক্তন ছাত্র ডঃ সুমিত জয়সোয়াল এই ধরণের ক্ষুদ্র ছায়াপথগুলিকে নৈনিতালের কাছে দেবস্থল ফাস্ট অপটিক্যাল টেলিস্কোপ এবং জায়েন্ট মিটার ওয়েভ রেডিও টেলিস্কোপের সাহায্যে পর্যবেক্ষণ করেছেন। তারা দেখেছেন আয়নিত হাইড্রোজেন এই ছায়াপথগুলিতে বিকিরিত হচ্ছে। এইসব ছায়াপথে হাইড্রোজেনের ঘনত্ব বেশি হলে তার থেকে নক্ষত্র তৈরি হয়। ক্ষুদ্র ছায়াপথগুলিতে হাইড্রোজেনের বিন্যাস সমানভাবে নজরে আসেনি। কোথাও কোথাও এই ছায়াপথের আশেপাশে হাইড্রোজেনের মেঘ দেখা গেছে। এই ছায়াপথগুলির মধ্যে সংঘর্ষ হলে ওই গ্যাস জঞ্জালের মতো ছায়াপথজুড়ে ছড়িয়ে পরে। যদিও বিজ্ঞানীরা ২টি ছায়াপথের মধ্যে সরাসরি সংঘর্ষ দেখতে পাননি কিন্তু বিভিন্ন পর্যবেক্ষণ থেকে তাঁরা এই সিদ্ধান্তে পৌঁছেছেন যে এই ছায়াপথগুলির মধ্যে সংঘর্ষের কারণে বড় নক্ষত্র গড়ে উঠতে পারে।
CG/CB/NS
(Visitor Counter : 175
শিল্পওবাণিজ্যমন্ত্রক
মুদ্রাস্ফীতি ভিত্তিক পাইকারি মূল্য সূচকে নিম্নমুখী প্রবনতা অব্যাহত রয়েছে
নতুন দিল্লি, ১৪ ফেব্রুয়ারি, ২০২২
২০২২-এর জানুয়ারি মাসে বার্ষিক মুদ্রাস্ফীতির হার ১২.৯৬ শতাংশ । এই হার লাগাতার কমছে। গত নভেম্বরে মুদ্রাস্ফীতির হার ছিল ১৪.৮৭ শতাংশ এবং পরবর্তী মাসে অর্থাৎ ডিসেম্বরে এই হার কমে দাঁড়ায় ১৩.৫৬ শতাংশ। চলতি বছরের জানুয়ারিতে মুদ্রাস্ফীতির হার বেশি থাকার কারণ খনিজ তেল, অপরিশোধিত পেট্রোলিয়াম ও প্রাকৃতিক গ্যাস, বিভিন্ন ধরণের ধাতব পদার্থ, রসায়ন ও রাসায়নিক পদার্থ, খাদ্য সামগ্রী প্রভৃতির মূল্য বৃদ্ধি পাওয়া।
২০১১-১২-কে ভিত্তি বর্ষ হিসেবে ধরে কেন্দ্রীয় শিল্প প্রসার ও অভ্যন্তরীণ বাণিজ্য দপ্তরের অর্থনৈতিক উপদেষ্টার কার্যালয় থেকে ২০২২-এর জানুয়ারি মাসের  এবং ২০২১-এর নভেম্বর মাসের  পাইকারি মূল্য সূচক প্রকাশ করা হয়েছে। পাইকারি মূল্য সূচকের প্রাথমিক পরিসংখ্যান প্রতি দু-সপ্তাহ বাদে মাসের ১৪ তারিখ অথবা পরবর্তী কাজের দিন প্রকাশ করা হয়। অন্যদিকে, বিভিন্ন প্রাতিষ্ঠানিক সূত্র থেকে পাওয়া তথ্য একত্রিত করে ১০ সপ্তাহ পর চূড়ান্ত পরিসংখ্যান প্রকাশিত হয়।
মাসিক ভিত্তিতে পাইকারি মূল্য সূচক ২০২২-এর জানুয়ারিতে দাঁড়িয়েছে ০.৩৫ শতাংশ। দপ্তরের পরিসংখ্যান অনুযায়ী প্রাথমিক খাদ্য সামগ্রীর মূল্য সূচক কমেছে। তবে, খনিজ পদার্থ, খাদ্য বহির্ভূত সামগ্রী প্রভৃতির সূচক জানুয়ারিতে বেড়েছে। একই ভাবে জ্বালানী ও শক্তি ক্ষেত্রে সূচক জানুয়ারিতে বৃদ্ধি পেয়েছে। বিদ্যুৎ, খনিজ তেল প্রভৃতির দাম বৃদ্ধি পাওয়ায় সূচক বেড়েছে। তবে, কয়লার সূচক অপরিবর্তিত রয়েছে।
উৎপাদিত সামগ্রীর সূচক গত জানুয়ারী মাসে ০.৫১ শতাংশ বেড়েছে। বিভিন্ন ধাতব পদার্থ, মোটর গাড়ি, যন্ত্রাংশ ও অন্যান্য উপকরণ, বস্ত্র, রসায়ন ও রাসায়নিক সামগ্রী প্রভৃতির দাম বৃদ্ধি পাওয়ায় সূচক বেড়েছে। তবে, তামাকজাত সামগ্রী, ফার্মাকিউটিক্যাল ও বোটানিক্যাল সামগ্রীর মূল্য কমেছে।
দপ্তরের পরিসংখ্যান অনুযায়ী ২০১১-১২-কে ১০০ হিসেবে ভিত্তি করে গত নভেম্বর মাসে পাইকারি মূল্য সূচক এবং মুদ্রাস্ফীতির চূড়ান্ত হার দাঁড়িয়েছে ১৪৩.৭ এবং ১৪.৮৭ শতাংশ।
CG/BD/AS/
(Visitor Counter : 235
স্বাস্থ্যওপরিবারকল্যাণমন্ত্রক
ডাঃ ভারতী প্রবীণ পাওয়ার ডায়ারিয়া নিয়ন্ত্রণ পক্ষ-২০২২ এর সূচনা করেছেন, যার উদ্দেশ্য শৈশবকালীন ডায়ারিয়ার কারণে শিশুমৃত্যুর হার শূন্যে নামানো
নতুন দিল্লি, ১৩ জুন, ২০২২
কেন্দ্রীয় স্বাস্থ্য ও পরিবার কল্যাণ মন্ত্রকের প্রতিমন্ত্রী ডাঃ ভারতী প্রবীণ পাওয়ার আজ মণিপুরের স্বাস্থ্যমন্ত্রী ডাঃ সপম রঞ্জন সিং এর উপস্থিতিতে ডায়ারিয়া নিয়ন্ত্রণ পক্ষ- ২০২২ এর আনুষ্ঠানিক সূচনা করেছেন। এই ধরনের কর্মসূচি ১৩ জুন থেকে ২৭ জুন, ২০২২ পর্যন্ত রাজ্য ও কেন্দ্রশাসিত অঞ্চল গুলিতে রূপায়নের কাজ চলছে। এর উদ্দেশ্য হচ্ছে শৈশবকালীন ডায়ারিয়ার কারণে শিশুমৃত্যুর হার শূন্যে নামানো।
অনুষ্ঠানের সূচনায় কেন্দ্রীয় স্বাস্থ্য প্রতিমন্ত্রী বলেন, "প্রধানমন্ত্রীর নেতৃত্বে কেন্দ্রীয় সরকারের প্রশংসনীয় উদ্যোগে এস আর এস-২০১৯-এর সর্বশেষ প্রতিবেদন অনুসারে দেশে শিশু মৃত্যুর হার ২০১৪ সাল থেকে উল্লেখযোগ্যভাবে কমেছে। এই মৃত্যুর হার ২০১৪ সালে এক হাজার শিশুর মধ্যে ৪৫ জন থেকে কমে ২০১৯ সালে ৩৫-এ নেমে এসেছে। তথাপি আজও ডায়ারিয়া জনিত কারণে পাঁচ বছরের কম বয়সী শিশুদের মৃত্যু প্রধান কারণ হয়ে দাঁড়িয়েছে।"
ডাঃ পাওয়ার গুরুত্বের সঙ্গে উল্লেখ করেছেন যে, " ডিহাইড্রেশন শিশুদের মধ্যে ডায়ারিয়ার সব চেয়ে বড় কারন এবং অন্যান্য কারণ গুলির মধ্যে রয়েছে স্তন্যপান কালে মায়ের খাদ্যাভ্যাস পরিবর্তনের জন্য শিশুর খাদ্যের পরিবর্তন। আবার শিশুর স্তন্যপানের সময় মায়ের প্রয়োজনে অ্যান্টিবায়োটিকের ব্যবহার অথবা যেকোনো ধরনের ব্যাকটেরিয়া বা পরজীবী জনিত সংক্রমণ।"
রোগ প্রতিরোধ এবং প্রশমনের ওপর গুরুত্ব আরোপ করে ডাঃ পাওয়ার বলেন, " মন্ত্রকের দ্বারা পরিচালিত সাম্প্রতিক সমীক্ষা অনুসারে ডায়ারিয়ায় আক্রান্ত পাঁচ বছরের কম বয়সী ৬০.৬ শতাংশ শিশুকে ওআরএস দেওয়া হয়েছিল এবং মাত্র ৩০.৫ শতাংশ শিশু কে জিঙ্ক দেওয়া হয়েছিল। ডায়ারিয়াজনিত কারণে শিশুমৃত্যুর হার ন্যূনতম পর্যায়ে নামিয়ে আনার জন্য সচেতনতা মূলক প্রচার অভিযানের প্রতি তিনি গুরুত্বারোপ করেন।
কেন্দ্রীয় সরকার ডায়ারিয়াজনিত কারণে শিশু মৃত্যুর সংখ্যা শূন্যে নামিয়ে নিয়ে আসার লক্ষ্যে ২০১৪ সাল থেকে নিবিড় ডায়রিয়া নিয়ন্ত্রণ পক্ষের আয়োজন করে চলেছে। এই পক্ষ বিশেষ করে গ্রীষ্ম এবং বর্ষাকালে আয়োজন করা হয়। যাতে প্রতিরোধমূলক ব্যবস্থা নেওয়া যায়। এজন্য জনসচেতনতায় তৈরি করা অত্যন্ত প্রয়োজনীয় বলে কেন্দ্রীয় স্বাস্থ্য প্রতিমন্ত্রী উল্লেখ করেন।
CG/ SB
(Visitor Counter : 109
প্রধানমন্ত্রীরদপ্তর
আসামে ভূমিকম্পের পর মুখ্যমন্ত্রীকে সম্ভাব্য সব রকমের সহায়তার আশ্বাস প্রধানমন্ত্রীর
নতুনদিল্লি, ২৮শে এপ্রিল, ২০২১
প্রধানমন্ত্রী শ্রী নরেন্দ্র মোদী আসামের কোন কোন অঞ্চলে ভূমিকম্প অনুভূত হবার পর রাজ্যের মুখ্যমন্ত্রী শ্রী সর্বানন্দ সোনোয়ালের সঙ্গে কথা বলেছেন।
এক ট্যুইট বার্তায় শ্রী মোদী বলেছেন, “ আসামের মুখ্যমন্ত্রী শ্রী@sarbanandsonwal জির সঙ্গে রাজ্যের কোন কোন অঞ্চলে ভূমিকম্প অনুভূত হবার বিষয়ে কথা হয়েছে। কেন্দ্রের পক্ষে সম্ভাব্য সব রকমের সহায়তার আশ্বাস দিয়েছি। আসামের জনসাধারণের মঙ্গল কামনা করি।“
SDG/CB/
(
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রী এনইইটি এবং জেইই মেনস ও অ্যাডভান্স-এর পরীক্ষার নতুন তারিখ ঘোষণা করেছেন
নয়াদিল্লী, ৪ জুলাই, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক শক্রবার  অনলাইনের মাধ্যমে এনইইটি এবং জেইই মেনস ও অ্যাডভান্স-এর পরীক্ষার নতুন তারিখ ঘোষণা করেছেন। মন্ত্রী জানিয়েছেন যে শিক্ষার্থীদের সুরক্ষার কথা মাথায় রেখে এবং কেন্দ্রীয় মানব সম্পদ উন্নয়ন মন্ত্রকের পরামর্শক্রমে উচ্চ মানের শিক্ষা সুনিশ্চিত করতে জাতীয় পরীক্ষা সংস্থা  এখন জেইই এবং এনইইটি পরীক্ষা স্থগিত রাখার সিদ্ধান্ত নিয়েছে। তিনি আরও বলেন, জেইই মেন পরীক্ষা চলতি বছরের পয়লা সেপ্টেম্বর থেকে ৬ সেপ্টেম্বর পর্যন্ত অনু্ষ্ঠিত হবে। জেইই অ্যাডভান্স-এর পরীক্ষা আগামী ২৭ সেপ্টেম্বর অনুষ্ঠিত হবে। তিনি বলেন এনইইটি পরীক্ষা অনুষ্ঠিত হবে আগামী ১৩ই সেপ্টেম্বর।
শিক্ষার্থীদের উদ্দেশ্যে শ্রী পোখরিয়াল বলেছেন এই মহামারীর সময় শিক্ষার্থীদের সুরক্ষা এবং শিক্ষাদানের সঙ্গে যুক্ত ব্যক্তিদের কল্যাণ সুনিশ্চিত করার বিষয়টি অগ্রাধিকার দেওয়া হয়েছে। পরীক্ষা পরিচালন করার সময় স্বরাষ্ট্র মন্ত্রক এবং স্বাস্থ্য মন্ত্রকের প্রদত্ত নির্দেশিকাগুলি কঠোরভাবে অনুসরণ করা হবে। মহামারী থেকে শিক্ষার্থীদের দূরে রাখতেই এই পদক্ষেপ গ্রহণ করা হচ্ছে বলে তিনি জানান।
মন্ত্রী বলেন, পরীক্ষা কেন্দ্রগুলিতে সামাজিক দূরত্ববিধি অনুসরণ করা হবে। অন্যান্য সমস্ত সতর্কতামূলক ব্যবস্থা গ্রহণ করা হবে বলেও তিনি জানান। শ্রী পোখরিয়াল সমস্ত ছাত্রছাত্রীকে তাদের মন থেকে সব রকমের চাপ দূরে সরিয়ে রেখে পড়াশোনায় মনোনিবেশ করার পরামর্শ দেন। জাতীয় পরীক্ষা মূলক সংস্থা সকল পরীক্ষার্থীর জন্য একটি পরীক্ষামূলক অ্যাপ তৈরি করেছে যার মাধ্যমে শিক্ষার্থীরা তাদের প্রস্তুতি সম্পন্ন করতে পারেন। কেন্দ্রীয় মন্ত্রী সকল শিক্ষার্থীদের পরবর্তী পরীক্ষার জন্য শুভেচ্ছা জানান।
এনইইটি পরীক্ষা সম্পর্কে বিস্তারিত জানতে ক্লিক করুন-
https://static.pib.gov.in/WriteReadData/userfiles/Notice_20200703_NEET%20v1.pdf
জেইই পরীক্ষার জন্য বিস্তারিতভাব জানতে ক্লিক করুন-
https://static.pib.gov.in/WriteReadData/userfiles/Notice_20200703_JEE%20v1.pdf
(CG/SS/NS
কেন্দ্রীয়মন্ত্রিসভা
ঝাড়সুগাদা বিমানবন্দরের নাম বদলে বীর সুরেন্দ্র সাই বিমানবন্দর করার ব্যাপারে সায় দিল কেন্দ্রীয় মন্ত্রিসভা
নয়াদিল্লি, ০১ নভেম্বর, ২০১৮
নতুন দিল্লিতে আজ প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে ওড়িশার ঝাড়সুগাদা বিমানবন্দরের নাম পরিবর্তন করে বীর সুরেন্দ্র সাই বিমানবন্দর, ঝাড়সুগাদা করার প্রস্তাব অনুমোদন করা হয়েছে।
প্রসঙ্গত, ওড়িশার বিখ্যাত স্বাধীনতা সংগ্রামী ছিলেন বীর সুরেন্দ্র সাই। তাঁর নামে ঝাড়সুগাদা বিমানবন্দরের নতুন নামকরণ হবার ফলে ওড়িশা সরকারের অনেকদিনের দাবি পূরণ হবে। স্হানীয় মানুষও বহুদিন ধরেই চাইছিলেন এই বীর সৈনিকের নামে বিমানবন্দরের নামকরণ হোক। এই নামকরণের ফলে ওড়িশার এই বীর সৈনিকের অবদানকে প্রকৃত শ্রদ্ধা জানানো সম্ভব হবে।
CG/SSS/NS/…
(Visitor Counter : 93
শ্রমওকর্মসংস্থানমন্ত্রক
ডাটা সেন্টার থেকে কোন তথ্য ফাঁস হয়নি জানালো ইপিএফও
নয়াদিল্লি, ০২ মে, ২০১৮
তথ্যের নিরাপত্তা এবং সংরক্ষণ সুনিশ্চিত করার তাগিদে ‘কমন সার্ভিস সেন্টার’-এর মাধ্যমে সার্ভার এবং নিয়ন্ত্রণ পরিষেবা বন্ধ করে আগেভাগেই ব্যবস্হা নিয়েছে কর্মচারি ভবিষ্যনিধি সংস্হা বা ইপিএফও। সংরক্ষিত তথ্য যাতে ফাঁস না হয়ে যায় তার জন্য আগেভাগেই সবরকম ব্যবস্হা নিয়েছে এই সংস্হা। এই প্রেক্ষিতে এটি জানানো হয়েছে যে তথ্য বা সফটওয়্যারের ক্ষতি হতে পারে সাবধানবানী প্রচারিত করা রূটিন প্রশাসনিক প্রক্রিয়া। এই খবরটি কমন সার্ভিস সেন্টারের মাধ্যমে কি কি পরিষেবা পাওয়া যেতে পারে সেই ভিত্তিক এবং এটি ইপিএফও সফটওয়্যার বা তথ্যকেন্দ্র সংক্রান্ত নয়। তথ্য ফাঁস হয়ে যাওয়ার কোন স্বীকৃত তথ্য এখন পর্যন্ত পাওয়া যায়নি। অতএব, এ সংক্রান্ত খবরে দুশ্চিতার কোন অবকাশ নেই। ইপিএফও ক্রমাগত এর ওপর নজরদারি চালাচ্ছে এবং এ বিষয়ে ভবিষ্যতেও সতর্ক থাকবে।
SSS/NS/…
(Visitor Counter : 81
প্রধানমন্ত্রীরদপ্তর
মহারাজা বীর বিক্রম মাণিক্য বাহাদুরের জন্মবার্ষিকীতে প্রধানমন্ত্রীর শ্রদ্ধার্ঘ্য
নতুন দিল্লি, ১৯ আগস্ট , ২০২৩
প্রধানমন্ত্রী শ্রী নরেন্দ্র মোদী মহারাজা বীর বিক্রম মাণিক্য বাহাদুরকে তাঁর জন্মবার্ষিকী উপলক্ষে শ্রদ্ধা নিবেদন করেছেন।
এক এক্স পোস্ট বার্তায় প্রধানমন্ত্রী বলেছেন;
"মহারাজা বীর বিক্রম মাণিক্য বাহাদুরকে তাঁর জন্মবার্ষিকী উপলক্ষে স্মরণ করি। তাঁর দূরদর্শিতা ও নেতৃত্বদানের ক্ষমতা ভবিষ্যৎ প্রজন্মের কাছে অনুপ্রেরণাস্বরূপ। কিংবদন্তী এই মানুষটি ত্রিপুরার আর্থ-সামাজিক উন্নয়নে নিরলস কাজ করে গেছেন।"
(AC/CB/AS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৭ কোটি ৭০ লক্ষ ছাড়িয়েছে
দেশে গত ২৪ ঘণ্টায় ১৮ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৫৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৬ হাজার ৯১৫
দেশে সুস্পষ্টভাবে করোনায় আক্রান্তের সংখ্যা ৯২ হাজার ৪৭২
সাপ্তাহিক-ভিত্তিতে আক্রান্তের হার ১.১১ শতাংশ
নয়াদিল্লি, ০১ মার্চ, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ১৮ লক্ষ ২২ হাজার ৫১৩। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৭ কোটি ৭০ লক্ষ ২৫ হাজার ৯১৪।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০১,৬০৯
৯৯,৬৭,৮৫৭
৪১,৮১,৭৬৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০৯,৫৮৫
১,৭৪,৪৩,৫১৪
৬২,৩৭,০৬৮
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৪৮,৯১,৩৭০
২,৭৯,৭৬,০৬২
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,১৮,৭১,১৪১
৪৪,৪৭,২২,৯৪৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২২,৮২,৩৫৮
১৮,০২,৬৪,৩৬৬
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৪,১৯,৫২৪
১১,২২,৮০,৪৩৪
৯৬,৭৬,৩১৭
|
|
|
|
প্রিকশন ডোজ
|
|
২,০০,৯৫,১৫১
|
|
মোট
|
|
|
|
১,৭৭,৭০,২৫,৯১৪
দেশে গত ২৪ ঘণ্টায় সুস্থ হয়েছেন ১৬ হাজার ৮৬৪ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৩ লক্ষ ২৪ হাজার ৫৫০।
জাতীয় স্তরে সুস্থতার হার বর্তমানে ৯৮.৫৯ শতাংশ।
গত ২৪ ঘণ্টায় নতুন করে আক্রান্ত হয়েছেন ৬ হাজার ৯১৫ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৯২ হাজার ৪৭২ হয়েছে, যা মোট আক্রান্তের ০.২২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৯ লক্ষ ১ হাজার ৬৪৭টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৬ কোটি ৮৩ লক্ষ ৮২ হাজার ৯৯৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.১১ শতাংশ। একইভাবে, দৈনিক আক্রান্তের হার দাঁড়িয়েছে ০.৭৭ শতাংশ।
CG/SS/SB
(
বিদ্যুৎমন্ত্রক
কেন্দ্রীয় বিদ্যুৎ মন্ত্রী আমদানি করা কয়লা ভিত্তিক প্ল্যান্ট পরিচালনার বিষয় নিয়ে পর্যালোচনা বৈঠক করেছেন
নতুন দিল্লি, ১৩ এপ্রিল, ২০২২
রাজ্য বিদ্যুৎ উৎপাদন সংস্থাগুলির কয়লা পরিবহণের ক্ষেত্রে দীর্ঘ দূরত্বের সমস্যা এড়াতে কিছু বিশেষ উদ্যোগ নেওয়া হয়েছে । কেন্দ্রীয় বিদ্যুৎ এবং নতুন ও পুনর্নবীকরণযোগ্য শক্তি মন্ত্রী শ্রী আর কে সিং জানিয়েছেন, এতে রাজ্যের বিদ্যুৎ উৎপাদন সংস্থাগুলিকে নিকটবর্তী খনির কয়লার সর্বোত্তম ব্যবহারে সাহায্য করবে । গতকাল তিনি আমদানি করা কয়লা ভিত্তিক প্ল্যান্ট পরিচালনার বিষয় নিয়ে পর্যালোচনা বৈঠক করেন। এই বৈঠকে বিদ্যুৎ উৎপাদনকারী সংস্থার প্রতিনিধি, রাজ্যের প্রধান সচিব এবং মন্ত্রকের অন্য শীর্ষ আধিকারিকরা উপস্থিত ছিল । বিদ্যুতের ক্রমবর্ধমান চাহিদার পরিপ্রেক্ষিতে এই বৈঠকের আয়োজন করা হয় । বৈঠকে কেন্দ্রীয় মন্ত্রী আমদানিকৃত কয়লাভিত্তিক বিদ্যুৎ উৎপাদনকারী প্ল্যান্টের কাজ খতিয়ে দেখেন ।
CG/SS/RAB
(Visitor Counter : 87
মানবসম্পদবিকাশমন্ত্রক
সমাজের বিভিন্ন শ্রেণীর মানুষের মধ্যে কোভিড -১৯ এর প্রভাবে মানসিক- সামাজিক উপলব্ধির মূল্যায়ন নিয়ে প্রশ্নাবলী তৈরি করেছে কেন্দ্রীয় মানবসম্পদ উন্নয়ন মন্ত্রকের আওতাধীন ন্যাশনাল বুক ট্রাস্ট
নতুন দিল্লি, ২ এপ্রিল, ২০২০
কোভিড -১৯ জেরে লকডাউন এর ফলে সমাজের বিভিন্ন সম্প্রদায়ের মধ্যে মানসিক সামাজিক প্রভাব ও তার থেকে পরিত্রানের উপায় নিয়ে গবেষকদের একটি দল ও পরামর্শদাতাদের মতামত নিয়ে ন্যাশনাল বুক ট্রাস্ট ৭টি বুকলেট তৈরি করেছে। এই বুকলেটে ইংরেজি ও হিন্দিতে সাতটি বিভাগে প্রশ্নাবলী তৈরি করা হয়েছে। পাঠকরা তাদের অভিজ্ঞতা ও অনুভূতির কথা অন লাইনে https://nbtindia.gov.in/home__92__on-line-questionnaire-for-nbt-study.nbt. জানাতে পারবেন।
(CG/SS
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি যানবাহনের জন্য জ্বালানি বাজারজাত করার নীতি-নির্দেশিকা পর্যালোচনা করেছে
নয়াদিল্লি, ২৩ অক্টোবর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি যানবাহনের জন্য জ্বালানি বাজারজাত করার অনুমতি দেওয়ার নীতি-নির্দেশিকা পর্যালোচনা করেছে। এর ফলে, পেট্রোল ও ডিজেল বাজারজাত করার নীতি-নির্দেশিকার ব্যাপক সংস্কার হবে।
২০০২ সাল থেকে বিগত ১৭ বছরে এই জ্বালানি বাজারজাত করার নীতি-নির্দেশিকার কোন পরিবর্তন ঘটানো হয়নি। বর্তমানে, বিদেশি সংস্থা সহ বেসরকারি সংস্থাগুলিকে এই ক্ষেত্রে আরও বিনিয়োগে উৎসাহ দেওয়ার জন্য এবং বাজারের পরিবর্তিত পরিস্থিতির সঙ্গে সাযুজ্য রেখে এই সিদ্ধান্ত গ্রহণ করা হয়েছে। ‘সহজে ব্যবসা করার লক্ষ্যে’ নতুন এই নীতি অনেক স্বচ্ছ। এর ফলে, এই ক্ষেত্রে প্রত্যক্ষ এবং অপ্রত্যক্ষ কর্মসংস্থানের সুযোগ সৃষ্টি হবে। বিভিন্ন সংস্থার মধ্যে সুস্থ প্রতিযোগিতার মাধ্যমে উপভোক্তাদের ভালো পরিষেবা দেওয়ার লক্ষ্যে আরও বেশি করে খুচরো বিক্রয় কেন্দ্র গড়ে তোলা সম্ভব হবে।
এই নীতির বৈশিষ্ট্যগুলি হল :
· বেসরকারি সংস্থাগুলির ন্যূনতম বিনিয়োগের পরিমাণ কমিয়ে ২৫০ কোটি টাকা করা হয়েছে। বর্তমানে এই পরিমাণ ছিল ২ হাজার কোটি টাকা।
· তেল কোম্পানি নয়, এরকম সংস্থাগুলিও খুচরো ব্যবসার ক্ষেত্রে বিনিয়োগ করতে পারবে। তেল ও গ্যাসের অনুসন্ধান, উত্তোলন, পরিশোধন, পাইপলাইন বসানোর ক্ষেত্রে এই সংস্থাগুলি অংশগ্রহণ করতে পারবে।
· পেট্রোল ও ডিজেল খুচরো এবং পাইকারি বিক্রির ক্ষেত্রে সংস্থাগুলি আলাদাভাবে বা একত্রিতভাবে আবেদন করতে পারবে।
· সংস্থাগুলি যৌথ উদ্যোগে অথবা অনুসারী সংস্থার মাধ্যমে বিক্রয় কেন্দ্র গঠন করতে পারবে।
· চিরাচরিত জ্বালানি ছাড়া সিএনজি, এলএনজি, জৈব জ্বালানি, বৈদ্যুতিক চার্জিং-এর মতো অন্যান্য জ্বালানি বিক্রয়ের ব্যবস্থা এইসব কেন্দ্রগুলিতে শুরু হওয়ার ৩ বছরের মধ্যে চালু করতে হবে।
· উপভোক্তাদের আরও ভালো পরিষেবা দেওয়ার লক্ষ্যে বিদেশি সংস্থা সহ আরও বেশি বেসরকারি সংস্থা এইসব বিক্রয় কেন্দ্র স্থাপনের জন্য বিনিয়োগ করবে বলে আশা করা হচ্ছে।
· খুচরো বিক্রয় কেন্দ্রগুলিতে অত্যাধুনিক প্রযুক্তির মাধ্যমে এইসব জ্বালানি বিক্রি করা হবে। গ্রাহকরা এখানে ডিজিটাল প্রক্রিয়ায় অর্থ লেনদেন করতে পারবেন।
· এই সমস্ত খুচরো বিক্রয় কেন্দ্রে মহিলা এবং প্রাক্তন সেনাকর্মীদের কাজের সুযোগ দেওয়া হবে।
· সমস্ত খুচরো বিক্রয় কেন্দ্রে সিসিটিভি-র ব্যবস্থা করতে হবে।
· বিক্রয় কেন্দ্র খোলার অনুমোদনের পাঁচ বছরের মধ্যে প্রত্যন্ত অঞ্চলে অন্তত ৫ শতাংশ বিক্রয় কেন্দ্র খোলা বাধ্যতামূলক। সংস্থাগুলি এই নীতি-নির্দেশিকা মেনে চলছে কিনা তা খতিয়ে দেখার জন্য একটি নজরদারি ব্যবস্থাও থাকছে।
· একজন ব্যক্তি বিভিন্ন রাষ্ট্রায়ত্ত তেল সংস্থার ডিলারশিপ পেতে পারেন। সেক্ষেত্রে বিভিন্ন জায়গায় বিক্রয় কেন্দ্র খুলতে পারেন।
CG/CB/DM
(Visitor Counter : 43
প্রধানমন্ত্রীরদপ্তর
শ্রীমতী দ্রৌপদী মুর্মুর সঙ্গে প্রধানমন্ত্রীর সাক্ষাৎ
নতুনদিল্লি, ২১শে জুলাই, ২০২২
প্রধানমন্ত্রী শ্রী নরেন্দ্র মোদী, শ্রীমতী দ্রৌপদী মুর্মুর সঙ্গে সাক্ষাৎ করেছেন এবং রাষ্ট্রপতি নির্বাচনে বিজয়ী হবার জন্য অভিনন্দন জানিয়েছেন।
এক ট্যুইটবার্তায় প্রধানমন্ত্রী বলেছেন,
“শ্রীমতী দ্রৌপদী মুর্মুর সঙ্গে সাক্ষাৎ করেছি এবং রাষ্ট্রপতি নির্বাচনে বিজয়ী হবার জন্য তাঁকে অভিনন্দন জানাই”।
PG/CB
(
কেন্দ্রীয়মন্ত্রিসভা
ইন্সটিটিউট অফ চার্টার্ড অ্যাকাউন্টস অফ ইন্ডিয়া ও নেদারল্যান্সের ভ্যারেনিগিং ফন রেজিস্ট্রারকনট্রোলার্স -এর মধ্যে স্বাক্ষরিত সমঝোতা পত্রে কেন্দ্রীয় মন্ত্রিসভার অনুমোদন
নয়াদিল্লী, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টস অফ ইন্ডিয়া  ও নেদারল্যান্ডসের ভ্যারেনিগিং ফন রেজিস্ট্রারকনট্রোলার্স -এর মধ্যে স্বাক্ষরিত সমঝোতা পত্রটিকে অনুমোদন করা হয়েছে।
এই সমঝোতা পত্রের ফলে অ্যাকাউন্টিং, আর্থিক ও অডিট সংক্রান্ত বিভিন্ন তথ্য আদান-প্রদানে ভারত ও নেদারল্যান্ডসের মধ্যে উন্নত একটি ব্যবস্থা গড়ে উঠতে সাহায্য হবে।
কৌশল ও উদ্দেশ্য
১) আইসিএআই এবং ভিআরসি বিভিন্ন সম্মেলন ও আলোচনাচক্র যৌথভাবে নেদারল্যান্ডসে আয়োজন করবে।
২) পরিচালন ক্ষেত্রের সদস্য, পেশাদারিত্বের ক্ষেত্রে বিভিন্ন নৈতিক দিক, গবেষণা ও পেশাদারি শিক্ষা, পেশাদার অ্যাকাউন্টেন্সি, এই পেশায় যুক্ত সংস্থাগুলির ক্ষমতা বৃদ্ধি ইত্যাদি বিষয়ে সহযোগিতা গড়ে তোলা হবে।
৩) নেদারল্যান্ডসে অ্যাকাউন্টিং, তথ্যপ্রযুক্তি, আর্থিক বিষয় ও অডিটের ওপর স্বল্প মেয়াদী পাঠক্রমের ব্যবস্থা করা হবে।
৪) ছাত্রছাত্রী ও শিক্ষক-শিক্ষিকাদের উভয় দেশে পাঠানোর সম্ভাবনা নিয়ে আলোচনা করা হবে।
৫) ভারত ও নেদারল্যান্ডসে অ্যাকাউন্টেন্সি পেশার সঙ্গে যারা যুক্ত তাঁদের বিভিন্ন তথ্যের  প্রয়োজন অনুসারে আদান-প্রদান করা হবে।
সুবিধা
এই সমঝোতার ফলে দুটি দেশের প্রধান এই দুটি প্রতিষ্ঠান ভারতীয় চাটার্ড অ্যাকাউন্টেন্টদের কর্মসংস্থানের সুযোগ বাড়াবে এবং এইসব পেশাদাররা ভারতে বিদেশী মুদ্রার আয় বৃদ্ধিতে সাহায্য করবেন।
প্রভাব
আইসিএআই-এর ইউরোপে ১৫০০ সদস্য রয়েছেন। এর মধ্যে ৮০ জন নেদারল্যান্ডসের। ভিআরসি-র সঙ্গে এই সমঝোতাপত্রের ফলে আইসিএআই-এর সদস্যদের মাধ্যমে নেদারল্যান্ডস উপকৃত হবে। এবং আইসিএআই-এর সদস্যরা নেদারল্যান্ডসে কাজের সুবিধা পাবেন।
প্রেক্ষাপট
১৯৪৯ সালের চাটার্ড অ্যাকাউন্টেন্টস অনুসারে আইসিএআই একটি বিধিবদ্ধ সংস্থা। ভারতে চাটার্ড অ্যাকাউন্টেন্টদের পেশাগত ক্ষেত্রে এই সংস্থা নিয়ন্ত্রকের ভূমিকা পালন করে। ভিআরসি ১৯৮৮ সালে প্রতিষ্ঠিত হয়েছে। অ্যাকাউন্টিং, আর্থিক বিভিন্ন ক্ষেত্রের অ্যাকাউন্টিং, সুসংহত প্রতিবেদন তৈরি ও কর্পোরেট ক্ষেত্রে পরিচালনার জন্য এই স্বেচ্ছাসেবী সংস্থার সদস্যরা বিভিন্ন পরিষেবা পেয়ে থাকেন।
তথ্যওসম্প্রচারমন্ত্রক
মুদ্রণ ও বৈদ্যুতিন গণমাধ্যমগুলিকে পরামর্শ
নয়াদিল্লি, ২২ এপ্রিল, ২০২০
দেশের বিভিন্ন অংশে কোভিড-১৯ জনিত পরিস্থিতিতে এসংক্রান্ত খবরাখবর ও অন্যান্য তথ্য সংগ্রহের কাজে যুক্ত গণমাধ্যমের কর্মীদের সুরক্ষার জন্য সমস্ত মুদ্রণ ও বৈদ্যুতিন গণমাধ্যমকে নির্দেশিকা জারি করেছে।
মন্ত্রকের পরামর্শে বলা হয়েছে - সাংবাদিক, ক্যামেরাম্যান ও আলোকচিত্রী সহ সংবাদ মাধ্যমের যে সমস্ত কর্মী দেশের বিভিন্ন জায়গায় কোভিড-১৯ সংক্রান্ত খবরাখবর ও তথ্য সংগ্রহের কাজে যুক্ত রয়েছেন এবং এ ধরনের কাজের জন্য যাদের হটস্পট অথবা কোভিড আক্রান্ত এলাকা সহ বিভিন্ন জায়গায় যাতায়াত করতে হচ্ছে তাদের কর্তব্য পালনের সময় স্বাস্থ্য সংক্রান্ত সতর্কতামূলক ব্যবস্থা গ্রহন করতে হবে । মন্ত্রকের পক্ষ থেকে সমস্ত মিডিয়া হাউস কর্তৃপক্ষকে তাঁদের সাংবাদিক ও ক্যামেরাম্যান সহ কার্যালয়ের কর্মীদের জন্য প্রয়োজনীয় ব্যবস্থা গ্রহণের অনুরোধ জানানো হয়েছে।
মন্ত্রকের সম্পূর্ণ নির্দেশিকা ওয়েবসাইটের নিম্নলিখিত লিঙ্কে দেওয়া রয়েছে –
https://mib.gov.in/sites/default/files/Advisory%20to%20Print%20and%20Electronic%20Media.pdf
(CG/BD/SB
শিল্পওবাণিজ্যমন্ত্রক
কোভিড-১৯ মহামারীর প্রেক্ষিতে পেট্রোলিয়াম ও বিস্ফোরক নিরাপত্তা সংগঠন কে আইএসও ট্যাঙ্কের মাধ্যমে তরলীকৃত অক্সিজেন দেশের অভ্যন্তরে পরিবহনের অনুমতি দেওয়া হয়েছে
নয়াদিল্লী, ২৩ সেপ্টেম্বর, ২০২০
কোভিড-১৯ মহামারীর প্রেক্ষিতে দ্রুত যথেষ্ট পরিমানে অক্সিজেন এক জায়গা থেকে অন্য জায়গায় নিয়ে যাওয়ার জন্য আইএসও কন্টেনারের সাহায্যে তরলীকৃত অক্সিজেন পরিবহনের অনুমতি দেওয়া হয়েছে।
শিল্প ও বাণিজ্য মন্ত্রকের শিল্পোৎসাহ ও অভ্যন্তরীণ বাণিজ্য দপ্তর পেট্রোলিয়াম ও বিস্ফোরক নিরাপত্তা সংগঠন কে দেশের অভ্যন্তরে তরলীকৃত অক্সিজেন আইএসও কন্টেনারের মাধ্যমে নিয়ে যাওয়ার অনুমতি দিয়েছে। সড়ক পথে নিরাপদে দ্রুত আইএসও কন্টেনারের মাধ্যমে অক্সিজেন নিয়ে যাওয়া যাবে। ক্রায়োজেনিক অক্সিজেন উৎপাদকদের সঙ্গে বৈঠকের পর সরকার এ বিষয়ে উদ্যোগী হয়। আইএসও ট্যাঙ্ক আন্তর্জাতিক গুণমান বজায় রেখে তৈরি হয়। স্টেইনলেস স্টিল দিয়ে তৈরি এই ট্যাঙ্কগুলির মধ্যে বেশ কয়েকটি নিরাপত্তা সংক্রান্ত আস্তরণ থাকে। এর সাহায্যে ২০ মেট্রিক টন তরল অক্সিজেন এক জায়গা থেকে আর এক জায়গায় সহজে নিয়ে যাওয়া যায়।
CG/CB/NS
(Visitor Counter : 140
স্বাস্থ্যওপরিবারকল্যাণমন্ত্রক
ভারতে দৈনিক আক্রান্তের ৬১ শতাংশই কেরল, মহারাষ্ট্র, দিল্লি, পশ্চিমবঙ্গ, রাজস্থান ও উত্তর প্রদেশ থেকে
নয়াদিল্লি, ২৬ নভেম্বর, ২০২০
দেশে গত ২৪ ঘন্টায় ৪৪ হাজার ৪৮৯ জন নতুন করে করোনায় আক্রান্ত হয়েছেন। এর মধ্যে প্রায় ৬১ শতাংশ বা ৬০.৭২ শতাংশ আক্রান্তের ঘটনা ঘটেছে ৬টি রাজ্য ও কেন্দ্রশাসিত অঞ্চল থেকে। এগুলি হ’ল - কেরল, মহারাষ্ট্র, দিল্লি, পশ্চিমবঙ্গ, রাজস্থান ও উত্তর প্রদেশ।
কেরল থেকে সর্বাধিক ৬ হাজার ৪৯১ জন গত ২৪ ঘন্টায় নতুন করে করোনায় আক্রান্ত হয়েছেন। মহারাষ্ট্র থেকে আক্রান্তের সংখ্যা ৬ হাজার ১৫৯। দিল্লি থেকে আক্রান্তের ঘটনা ঘটেছে ৫ হাজার ২৪৬টি।
দেশে গত ২৪ ঘন্টায় করোনাজনিত কারণে ৫২৪ জনের মৃত্যু হয়েছে। এর মধ্যে ৬০.৫০ শতাংশের মৃত্যু হয়েছে ৬টি রাজ্য ও কেন্দ্রশাসিত অঞ্চল থেকে। এগুলি হ’ল – দিল্লি, মহারাষ্ট্র, পশ্চিমবঙ্গ, হরিয়ানা, পাঞ্জাব ও উত্তর প্রদেশ।
মহারাষ্ট্র, দিল্লি, উত্তর প্রদেশ এবং পশ্চিমবঙ্গ সর্বাধিক সংখ্যায় আক্রান্ত ও দৈনিক-ভিত্তিতে মৃত্যুর সংখ্যার দিক থেকে প্রথম ৬টি রাজ্যের মধ্যে রয়েছে।
দিল্লি থেকেই গত ২৪ ঘন্টায় করোনাজনিত কারণে সর্বাধিক ৯৯ জনের মৃত্যু হয়েছে। মহারাষ্ট্র থেকে মারা গেছেন ৬৫ জন এবং পশ্চিমবঙ্গে মৃত্যু হয়েছে ৫১ জনের।
বর্তমানে ভারতে সুস্পষ্টভাবে করোনায় আক্রান্তের সংখ্যা ৪ লক্ষ ৫২ হাজার ৩৪৪, যা মোট আক্রান্তের কেবল ৪.৮৮ শতাংশ। সুস্পষ্টভাবে করোনায় আক্রান্তদের ৬৫ শতাংশই ৮টি রাজ্য ও কেন্দ্রশাসিত অঞ্চল থেকে। দৈনিক আক্রান্তের সংখ্যার নিরিখেও এই ৮টি রাজ্য ও কেন্দ্রশাসিত অঞ্চল তালিকায় সবার ওপরে রয়েছে। দেশে গত ২৪ ঘন্টায় করোনাজনিত কারণে মোট মৃত্যুর ৬১ শতাংশই ঘটেছে ঐ ৮টি রাজ্য ও কেন্দ্রশাসিত অঞ্চল থেকে।
জাতীয় স্তরে প্রতি ১০ লক্ষ জনসংখ্যায় আক্রান্তের সংখ্যা ৬ হাজার ৭১৫। এমনকি, জাতীয় স্তরে করোনাজনিত কারণে গড় মৃত্যু হার ১.৪৬ শতাংশ।
ভারতে সুস্থতার সংখ্যা আরও বেড়ে হয়েছে ৮৬ লক্ষ ৭৯ হাজার ১৩৮। জাতীয় স্তরে সুস্থতার হার বেড়ে হয়েছে আজ ৯৩.৬৬ শতাংশ। দেশে গত ২৪ ঘন্টায় ৩৬ হাজার ৩৬৭ জন সুস্থ হয়েছেন। ১৫টি রাজ্য ও কেন্দ্রশাসিত অঞ্চলে সুস্থতার হার জাতীয় গড়ের তুলনায় বেশি। অন্যদিকে, ২০টি রাজ্য ও কেন্দ্রশাসিত অঞ্চলে সুস্থতার হার জাতীয় গড়ের তুলনায় কম।